**Hajdúszoboszló Város Önkormányzata Képviselő-testületének**

**13/2018. (X. 25.) önkormányzati rendelete**

**Hajdúszoboszló Város nemzeti vagyonáról szóló**

**10/2013. (IV.18.) önkormányzati rendelet módosításáról**

Hajdúszoboszló Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 109. § (4) bekezdésében és a nemzeti vagyonról szóló 2011. évi CXCVI. törvény 5. §-ában kapott felhatalmazás alapján, az Alaptörvény 32. cikk (1) bekezdés e./ pontjában meghatározott feladatkörében eljárva - Hajdúszoboszló Város Önkormányzata Képviselő-testületének Ügyrendi, Igazgatási, Jogi Bizottságának egyetértésével – az alábbi rendeletet alkotja a Hajdúszoboszló Város nemzeti vagyonáról szóló 10/2013. (IV.18.) számú rendelet módosítása tárgyában:

**1. §**

A Hajdúszoboszló Város nemzeti vagyonáról szóló 10/2013. (IV.18.) számú rendelet (továbbiakban: Ör.) 14. § (1) bekezdés helyébe a következő szöveg lép.

1. a) Az önkormányzati vagyontárgy elidegenítése, használatban vagy bérbeadása, illetve más módon történő hasznosítása 1 millió forintos értékhatár felett – jelen rendelet 14. § (1) b) pontjában foglaltak kivételével - versenyeztetési eljárás keretében történhet, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával. Amennyiben két versenyeztetési eljárás eredménytelennek minősül, úgy az ingatlan a képviselő-testület által meghatározott kikiáltási alapáron versenyeztetési eljárás nélkül értékesíthető.

b) A HÉSZ előírásainak végrehajtása érdekében önkormányzati vagyontárgy elidegenítése használatban vagy bérbeadása, illetve más módon történő hasznosítása a Képviselő-testület egyedi vevőkijelölésével is történhet.

**2. §**

Jelen rendelet 2018. november 1. napján lép hatályba.

***Dr. Sóvágó László Dr. Korpos Szabolcs***

***polgármester jegyző***